Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: a 82/2002. (IX. 4.) FVM—KvVM együttes rendelethez
Paragraph Index: 363

5. Betegségmegelõzés és állatorvosi kezelés 5.1. Az ökológiai állattartásban a betegségmegelõzés alapelvei: — a megfelelõ fajta vagy törzs kiválasztása, a származásra vonatkozó elõírások szerint (3. pont); — minden állatfaj számára az etológiai és élettani igényeinek megfelelõ tartási mód alkalmazása, az erõs ellenálló képesség kialakítása a fertõzések terjedésének megakadályozása céljából; — jó minõségû takarmánnyal való etetés, rendszeres mozgás és legeltetés biztosítása, amely erõsíti az állat természetes ellenálló képességét; — az optimális állatsûrûség betartása, így elkerülhetõek a túlzsúfolt tartásból eredõ megbetegedések. Ezen alapelvek betartása biztosítja, hogy az állategészségügyi problémák jelentõs része elkerülhetõ legyen. 5.2. Ha a megelõzõ intézkedések ellenére valamelyik állat megbetegszik vagy megsérül, azonnal kezelésben kell részesíteni, és ha szükséges elkülönítve és egyedi elhelyezésben kell tartani. 5.3. Az állatorvosi beavatkozásokat és állatgyógyászati készítményeket az ökológiai állattartásban az alábbi alapelvek figyelembevételével kell alkalmazni: — a szintetikus allopátiás állatgyógyászati készítményekkel és antibiotikumokkal szemben elõnyben kell részesíteni a fitoterápiás (növényi kivonatok, kivéve az antibiotikumokat), a homeopátiás készítményeket (például növényi, állati vagy ásványi eredetû anyagok), nyomelemeket és a 2. számú melléklet C) 3. pontjában felsorolt készítményeket, feltéve, ha terápiás hatásuk kielégítõ az állatfaj egyedére és az alkalmazni kívánt helyzetben; — ha az adott betegség vagy sérülés kezelésére a felsorolt készítmények nem vagy várhatóan nem hatékonyak, az állat szenvedésének és leromlásának elkerülése érdekében szintetikus allopátiás állatgyógyászati készítmények is alkalmazhatók állatorvosi felelõsséggel; — tilos a szintetikus allopátiás állatgyógyászati készítményeket preventív kezelésekre használni. 5.4. A fenti alapelveket figyelembe véve az alábbi szabályokat kell alkalmazni: — tilos olyan anyagok használata, amelyek célja a növekedés vagy a termelékenység serkentése (beleértve az antibiotikumokat, kokcidiosztatikumokat és egyéb mesterséges növekedésserkentõ anyagokat), továbbá hormonok és hormonhatású vegyületek használata a reproduk- 2002/114. szám ciós képesség befolyásolására (például a peteérést kiváltó vagy szinkronizáló beavatkozások), vagy bármely más célra. Egyes egyedek azonban állatorvosi ellátás keretében részesülhetnek hormonkezelésben; — ha egy területen fertõzõ betegséget regisztráltak, és az adott gazdálkodási egység e területen belül helyezkedik el, az egyéb jogszabályokban kötelezõen elõírt állatorvosi beavatkozásokat — az állatok kezelését (beleértve az immunológiai állatorvosi kezeléseket is), valamint az épületek és felszerelések tisztítását és fertõtlenítését — el kell végezni. 5.5. Minden esetben, amikor állatgyógyászati készítmények használatára kerül sor, a termelõ köteles nyilvántartani, hogy milyen készítményrõl van szó (beleértve a készítmény aktív hatóanyagának lejegyzését is), továbbá a részletes diagnózist, a dózist, az alkalmazás módját, a kezelés idõtartamát, és az adott állati termék fogyasztásból való kivonásának kötelezõen elõírt idõtartamát. Ezeket az adatokat be kell mutatni az ellenõrzõ szervezetnek, mielõtt az állatot vagy állati terméket ökológiai áruként értékesítik. A kezelt állatokat egyértelmûen meg kell jelölni, a nagytestû állatokat egyedileg, a kisebb testûeket (például baromfit) lehet csoportosan is. 5.6. Az allopátiás állatgyógyászati készítménnyel történõ kezelés esetében, szokásos alkalmazás mellett, az állat vagy állati termék ökológiai termelésbõl való kivonásának idõszaka (az utolsó kezeléstõl számítva) kétszerese a külön jogszabályokban elõírt várakozási idõnek. Ha az adott készítménynél erre nincs elõírás, akkor 48 óra. 5.7. Amennyiben az állat vagy állatcsoport egy éven belül kettõnél többször vagy legfeljebb három alkalommal részesül szintetikus állatgyógyászati készítményes, illetve antibiotikumos kezelésben (vagy egy évnél fiatalabb hasznos élettartamú állat esetén egy alkalomnál többször), az állat, illetve az állati termék nem értékesíthetõ a rendelet elõírásai szerint elõállított termékként. Ebben az esetben az ellenõrzõ szervezet hozzájárulásával újra alkalmazni kell az állatok tartására vonatkozó átállás szabályait. Ezt a szabályt nem kell alkalmazni a külön jogszabályokban meghatározott védõoltások, élõsködõtõl való mentesítések és egyéb kötelezõ mentesítési program végrehajtásakor.

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes